b"\n_START_ARTICLE_\nMaxwell Struthers Burt\n_START_SECTION_\n\xc5\xbdivljenje\n_START_PARAGRAPH_\nStruthers Burt je leta 1904 diplomiral na Univerzi Princeton. Leta 1908 se je preselil v Wyoming in z Louisom Joyem ustanovil ran\xc4\x8d JY Ranch. Ta ran\xc4\x8d je naposled postal slavni Rockefellerjev ran\xc4\x8d z istim imenom - JY Ranch. Od leta 2001 je obmo\xc4\x8dje ran\xc4\x8da, ki je bilo poznano zgolj pod imenom JY Ranch, za\xc5\xa1\xc4\x8diteno obmo\xc4\x8dje. Leta 1912 je po sporu z Louisom Joyem ustanovil turisti\xc4\x8dni ran\xc4\x8d Bar B C Dude Ranch. Istega leta je spoznal Katherine Newlin Burt, avtorico vesternov, in se z njo tudi poro\xc4\x8dil. Burtov sin Nathaniel se je prav tako ukvarjal s pisateljevanjem. Struthers Burt je bil eden izmed klju\xc4\x8dnih ljudi, ki so poskrbeli, da so ustanovili Narodni park Grand Teton. To se je zgodilo leta 1923, ko se je v ko\xc4\x8di Maud Noble spoprijateljil s podobno misle\xc4\x8dimi posamezniki in za\xc4\x8del proces zbiranja podpore, da bi zvezna vlada za\xc5\xa1\xc4\x8ditila obmo\xc4\x8dje._NEWLINE_Burt je leta 1920 osvojil O. Henryjevo nagrado za najbolj\xc5\xa1o kratko zgodbo. Nagrado si je prislu\xc5\xbeil z zgodbo Each in His Generation, ki jo je objavil v reviji Scribner's Magazine. Njegova originalna dela se danes nahajajo v Univerzi Princeton."